|  |
| --- |
|  |
| PDB 1ga3 |
| Interleucina 13 |
| **Identificadores** |
| Símbolo | IL13 ; IL-13 ; P600 |
| Entrez | 3596 |
| OMIM | 147683 |
| RefSeq | NP\_002179 |
| UniProt | P35225 |
| **Outros datos** |
| Locus | Cr. 5 *:(131.99 – 132 Mb)* |

A **interleucina 13** (**IL-13** ou IL13) é unha proteína citocina que nos humanos está codificada no xene *IL13* do cromosoma 5. A IL-13 foi clonada por primeira vez en 1993 e está localizado no locus 5q31 e ten unha lonxitude de 1,4kb. A IL-13 e a IL-4 teñen un 30% de semellanza de secuencia e unha estrutura similar. A IL-13 é unha citocina segregada por moitos tipos celulares, pero especialmente polas células T colaboradoras de tipo 2 (Th2), que é un mediador das enfermidades e inflamacións alérxicas.

Funcións
--------

A IL-13 ten efectos sobre as células inmunitarias que son similares aos da citocina moi relacionada IL-4.
Porén, sospéitase que a IL-13 é un mediador máis central dos cambios fisiolóxicos inducidos pola inflamación alérxica en moitos tecidos.

Aínda que a IL-13 está asociada principalmente coa indución das enfermidades das vías aéreas, tamén ten propiedades anti-inflamatorias. A IL-13 induce unha clase de encimas que degradan proteínas, coñecidas como metaloproteinases de matriz (MMP), nas vías aéreas. Estes encimas cómpren para inducir a egresión do efecto das células inflamatorias parenquimáticas no lume das vías aéreas de onde son despois eliminadas. Entre outros factores, a IL-13 induce estas metaloproteinases de matriz como parte do mecanismo que protexe contra a inflamación alérxica excesiva que predispón á asfixia.

A IL-13 induce cambios nas células hematopoéticas, pero estes efectos son probablemente menos importantes que os exercidos pola IL-4. Ademais, a IL-13 pode inducir a secreción de inmunoglobulina E (IgE) por parte das células B activadas humanas. Un dato interesante é que a deleción de IL-13 nos ratos non afecta marcadamente ao desenvolvemento das células Th2 ou ás respostas de IgE específicas de antíxeno inducidas por alérxenos potentes. En comparación, a deleción de IL-4 anula estas respostas. Así, a IL-13 máis que actuar como citocina linfoide, actúa máis salientablemente como ponte molecular que liga as células inflamatorias alérxicas coas células non imunes en contacto con elas, alterando así a súa función fisiolóxica.

A IL-13 induce os seus efectos por medio dun receptor de IL-13 multisubunidades, que comprende a cadea alfa do receptor de IL-4 (IL-4Rα) e polo menos unha das dúas cadeas coñecidas para a unión específica á IL-13. A maioría dos efectos biolóxicos da IL-13, igual que os da IL-4, están ligados a un só factor de transcrición chamado *transdutor de sinais e activador da transcrición 6* (STAT6).

Importancia clínica
-------------------

A IL-13 induce especificamente cambios fisiolóxicos nos órganos parasitados (por exemplo por vermes) que se requiren para expulsar aos organismos parasitos ou aos seus produtos. Por exemplo, a expulsión do intestino dos ratos de diversos helmintos (vermes) require que as células Th2 segreguen IL-13. A IL-13 induce varios cambios no intestino que crean un ambiente hostil ao parasito, incluíndo a potenciación das contraccións e da hipersecreción de glicoproteínas polas células do epitelio intestinal, que finalmente orixinan o despegamento do organismo parasito da parede intestinal e a súa eliminación.

Os ovos do parasito *Schistosoma mansoni* poden alobergarse en diversos órganos como a parede intestinal, fígado, pulmóns e mesmo o sistema nervioso central, inducindo a formación de granulomas baixo o control da IL-13. Porén, aquí, o resultado final é un dano no órgano e con frecuencia unha doenza grave ou mesmo mortal, e non a resolución da infección. Un concepto emerxente é que a IL-13 pode antagonizar as respostas Th1 que se requiren para resolver as infeccións intracelulares. Neste contexto desregulado inmunitario, marcado polo recrutamento de números anormalmente grandes de células Th2, a IL-13 inhibe a capacidade das céllas inmunitarias do hóspede de destruír os patóxenos intracelulares.

A IL-13 induce moitas características da enfermidade pulmonar alérxica, incluíndo a hiper-resposta nas vías aéreas, metaplasia de células caliciformes e hipersecreeción de mucus, o cal contribúe á obstrución das vías aéreas. A IL-4 contribúe a estes cambios fisiolóxicos, pero é menos importante que a IL-13. A IL-13 tamén induce a secreción de quimiocinas que son necesarias para o recrutamento de céllas efectoras alérxicas nos pulmóns. Os estudos en ratos transxénicos STAT6 suxiren a interesante posibilidade de que a sinalización por IL-13 que ocorre só a través do epitelio das vías aéreas é necesaria para a maioría destes efectos. Aínda que ningún estudo implicou aínda directamente a IL-13 no control de doenzas humanas, moitos dos polimorfismos no xene *IL-13* determinan un aumento do risco de enfermidades respiratorias atópicas como a asma.

Notas
-----

1. 1 2  Minty A, Chalon P, Derocq JM, Dumont X, Guillemot JC, Kaghad M, Labit C, Leplatois P, Liauzun P, Miloux B (March 1993). "Interleukin-13 is a new human lymphokine regulating inflammatory and immune responses". *Nature* **362** (6417): 248–50. PMID 8096327. doi:10.1038/362248a0.
2. ↑  McKenzie AN, Culpepper JA, de Waal Malefyt R, Brière F, Punnonen J, Aversa G, Sato A, Dang W, Cocks BG, Menon S (April 1993). "Interleukin 13, a T-cell-derived cytokine that regulates human monocyte and B-cell function". *Proc. Natl. Acad. Sci. U.S.A.* **90** (8): 3735–9. PMC 46376. PMID 8097324. doi:10.1073/pnas.90.8.3735.
3. ↑  Morgan JG, Dolganov GM, Robbins SE, Hinton LM, Lovett M (October 1992). "The selective isolation of novel cDNAs encoded by the regions surrounding the human interleukin 4 and 5 genes". *Nucleic Acids Res.* **20** (19): 5173–9. PMC 334302. PMID 1408833. doi:10.1093/nar/20.19.5173.
4. ↑  Zurawski G, de Vries JE (January 1994). "Interleukin 13, an interleukin 4-like cytokine that acts on monocytes and B cells, but not on T cells". *Immunol. Today* **15** (1): 19–26. PMID 7907877. doi:10.1016/0167-5699(94)90021-3.
5. 1 2  Wynn TA (2003). "IL-13 effector functions". *Annu. Rev. Immunol.* **21**: 425–56. PMID 12615888. doi:10.1146/annurev.immunol.21.120601.141142.
6. 1 2  Seyfizadeh N, Seyfizadeh N, Babaloo Z (2014). "Interleukin-13 as an Important Mediator: A Review on its Roles in Some Human Diseases". *Iranian Journal of Allergy, Asthma and Immunology*. In Press.
7. ↑  Wills-Karp M, Luyimbazi J, Xu X, Schofield B, Neben TY, Karp CL, Donaldson DD (December 1998). "Interleukin-13: central mediator of allergic asthma". *Science* **282** (5397): 2258–61. PMID 9856949. doi:10.1126/science.282.5397.2258.

Véxase tamén
------------

### Bibliografía

* Marone G, Florio G, Petraroli A, de Paulis A (2001). "Dysregulation of the IgE/Fc epsilon RI network in HIV-1 infection.". *J. Allergy Clin. Immunol.* **107** (1): 22–30. PMID 11149986. doi:10.1067/mai.2001.111589.
* Marone G, Florio G, Triggiani M, Petraroli A, de Paulis A (2001). "Mechanisms of IgE elevation in HIV-1 infection.". *Crit. Rev. Immunol.* **20** (6): 477–96. PMID 11396683. doi:10.1615/critrevimmunol.v20.i6.40.
* Skinnider BF, Kapp U, Mak TW (2003). "The role of interleukin 13 in classical Hodgkin lymphoma.". *Leuk. Lymphoma* **43** (6): 1203–10. PMID 12152987. doi:10.1080/10428190290026259.
* Izuhara K, Arima K, Yasunaga S (2003). "IL-4 and IL-13: their pathological roles in allergic diseases and their potential in developing new therapies.". *Current drug targets. Inflammation and allergy* **1** (3): 263–9. PMID 14561191. doi:10.2174/1568010023344661.
* Dessein A, Kouriba B, Eboumbou C, Dessein H, Argiro L, Marquet S, Elwali NE, Rodrigues V, Li Y, Doumbo O, Chevillard C (2005). "Interleukin-13 in the skin and interferon-gamma in the liver are key players in immune protection in human schistosomiasis.". *Immunol. Rev.* **201**: 180–90. PMID 15361241. doi:10.1111/j.0105-2896.2004.00195.x.
* Copeland KF (2006). "Modulation of HIV-1 transcription by cytokines and chemokines.". *Mini reviews in medicinal chemistry* **5** (12): 1093–101. PMID 16375755. doi:10.2174/138955705774933383.

|  |  |
| --- | --- |
| Control de autoridades | 
* Wd: Q14878303
* LCCN: sh2003010926
* MAG: 32046619

 |

|  |  |
| --- | --- |
| Identificadores | 
* Ensembl: ENSG00000169194
* Entrez: 3596
* HGNC: 5973
* HomoloGene: 1649
* OMIM: 147683
* RefSeq: NM\_002188

 |